Carl August Wehrmann
Carl August Wehrmann (23. märts 1794 Tallinn – 9. august 1876 Tallinn) oli Eesti vaimulik ja pedagoog. Ta lõpetas aastal 1811 Tallinna Kubermangugümnaasiumi. Aastatel 1812–1814 õppis ta Tartu Ülikooli usuteaduskonnas. Ordineeriti 2. juulil 1822 õpetajaks. Ta oli aastatel 1814–1819 Toompea aadlipansioni inspektor. Aastatel 1819–1822 oli ta Tallinna Toomkooli ülemõpetaja. Aastatel 1822–1857 oli ta Harju-Madise ja Risti koguduse õpetaja. Ta siirdus emerituuri 17. novembril 1857, misjärel elas ta emeeritusena Tallinnas.